Op pad met Jesus saam met BlinkBen
Gepubliseer op 24 April 2018
Kleuterpinkster 6 – 9 Mei
BlinkBen is ‘n oulik karretjie wat tydens Pinkster saam met die kleuters op reis sal gaan. Sy doen en late dra só geestelike waarhede aan die kleuters oor. Sondag-oggend, 6 Mei ontmoet die kleuters vir BlinkBen, maar sy hart is seer want hy is vuil en stukkend,
Sondagaand lees ons wat BlinkBen nodig het om te kan ry.
Maandag tot Woensdag om 18:45 tot 20:00 leer ons meer oor die reëls en tekens wat BlilnkBen moet volg. Die dinge wat BlinkBen langs die pad sien en beleef en die ander voertuie wat hy ontmoet, leer ons baie oor hoe ’n kind van God se lewensreis kan wees.
Die kinders ontvang Sondagaand, met die inskrywing ’n werksboekie waarin hulle vir die res van die Pinkstertyd elke dag se lessie se aktiwiteite in gaan doen. Die inksrywingsfooi van R60 per kind is vir die werksboekie en die res van die materiaal. Daar is ook ‘n oulike liedjie wat die kinders gaan aanleer wat die ouers ook lekker sal kan saamsing.
Ons doen ’n beroep dat die ouers vir die Kleuterkerkspan en vir ons kleuters sal voorbidding doen. Mag dit vir ons kinders ’n wonderlike ervaring wees en mag die Heilige Gees kragtig onder ons kleuters werk.
Kleuterkerkspan Navrae: Lizl Botha
Wat ‘n voorreg, Here, om U bloeisels van hoop binne ‘n samelewing te kan wees wat hoop so nodig het. U salf ons om die boodskap te bring aan mense in nood; om die wat moedeloos is, op te beur; om eer te gee in plaas van smart, vreugde in plaas van droefheid en blydskap in plaas van hartseer. Ons is geplant om U roem te vermeerder. Ons is vreugdevolle dienaars van die versoening wat U bewerk het. Here help ons om met geloofsonderskeiding en wysheid op te tree binne ‘n samelewing wat op die oomblik nie herwaarts of derwaarts weet nie. Ons bid vir die emosies rondom die grondkwessie en vir leiers wat hierin moet leiding gee. Here, wees ons genadig. Amen.
Sedert Junie 2013701670